Diari Oficial de la Generalitat Valenciana


Sumari del DOGV 3273, del 26-06-1998 (1998/5359)

ACORD de 26 de maig de 1998, del Govern Valencià, pel qual s'autoritzen determinats ajusts en els annexos de transferències de capital dels programes 442.10, 513.10 i 513.20, que afecta determinades línies de caràcter nominatiu, per un import total de 362.208.210 pessetes.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3273

Data del DOGV
:   26-06-1998

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1998/5359


Organisme emissor
:   Conselleria d'Economia, Hisenda i Administració Pública

Tipus de document
:   Acord

ACORD de 26 de maig de 1998, del Govern Valencià, pel qual s'autoritzen determinats ajusts en els annexos de transferències de capital dels programes 442.10, 513.10 i 513.20, que afecta determinades línies de caràcter nominatiu, per un import total de 407.345.475 pessetes. [1998/A5359]
  
El Govern Valencià, en la reunió del dia 26 de maig de 1998, adoptà l'acord següent:
  
Amb la finalitat de dotar de l'adequada cobertura pressupostaria diferents actuacions, la Conselleria de Obres Públiques, Urbanisme i Transports proposa determinats ajusts interns en els annexos de transferències de capital dels programes pressupostaris 442.10, Sanejament i Depuració d'Aigües, 513.10, Infraestructura de Carreteres, i 513.20, Infraestructura del Transport Ferroviari, per a, d'aquesta forma, adequar les dotacions de les línies de transferències de capital al resultat dels compromisos existents per un import total de 319.094.983 pessetes.
  
Aquests ajusts afecten determinades línies nominatives en els següents termes:
  
a) La supressió, en l'annex de transferències de capital del programa 513.10, Infraestructura de Carreteres, de la línia nominativa 2417, "Carretera fora de nucli urbà", el beneficiari de la qual és l'Ajuntament de Náquera, al gestionar-se aquesta actuació amb càrrec a la línia genèrica 5, "Infraestructures viàries"; i la minoració en aquest mateix annex i per import de 760.400.947 pessetes, de la línia de subvenció nominativa 2416, "Infraestructures viàries", al haver-se previst en el conveni amb l'Ajuntament de Cullera, beneficiari de la mateixa, una anualitat 1998 d'únicament 84.406.604 pessetes.
  
b) La minoració, i conseqüent desafectació, per import de 439.745.747 de pessetes, de la línia 812, que finança les operacions de capital de l'entitat B.R.E.S.G., inclosa en l'annex de transferències de capital del programa 442.10, Sanejament i Depuració d'Aigües.
  
c) L'increment de 23.316.138 de pessetes i la conseqüent afectació a l'Ajuntament d'Alacant, en la línia 2288, "Estudi tècnic de viabilitat del soterrament de les vies fèrries d'Alacant", de l'annex de transferències de capital del programa 513.20, Infraestructura del Transport Ferroviari.
  
En conseqüència i d'acord amb el que disposen els articles 17 i 18 de la Llei 15/1997, de 29 de desembre, de Pressupostos de la Generalitat Valenciana per al present exercici, a proposta del conseller d'Economia, Hisenda i Administració Pública, el Govern Valencià
  
ACORDA
  
Primer
  
Autoritzar els ajusts en els annexos de transferències de capital dels següents programes pressupostaris en les línies de subvenció i pels imports que s'indiquen a continuació:
  
Segon
  
Autoritzar la supressió de la línia de subvenció nominativa número 2417, de l'annex de transferències de capital del programa pressupostari, 513.10, denominada "Carretera fora de nucli urbà".
  
Tercer
  
Autoritzar la desafectació dels imports minorats en el punt primer a les línies de subvenció nominatives 812, "Infraestructura de sanejament i depuració" i 2416, "Infraestructures viàries", a l'entitat H.Q.A.B.T. i a l'Ajuntament de Cullera, respectivament.
  
Quart
  
Autoritzar l'afectació de l'import en què s'ha incrementat la línia nominativa 2288, "Estudi tècnic de viabilitat del soterrament de les vies de RENFE d'Alacant", a l'Ajuntament de Castelló de la Plana.
  
València, 26 de maig de 1998
  
El conseller secretari del Govern Valencià,